Pilmograpiya ni Kajal Aggarwal

Si Kajal Aggarwal sarong aktres na Indyan na nagluwas sa mga pelikulang Tamil asin Telugu. An pinakainot niyang pagluwas sa pelikula sa sarong minor na papel sa pelikulang Hindi na Kyun! Ho Gaya Na... dai nagin matriyumpo. Siya nagpirma sa pelikulang Tamil na Bommalattam ni P. Bharathiraja, kun sain iyo an saiyang pinakainot na pelkula sa tataramon na ini, alagad nahaloy bago maipaluwas. Si Aggarwal pinakainot man na nagluwas sa Telugu cinema sa  pelikulang Lakshmi Kalyanam (2007), na iyo an pinakainot niyang panginot na pagganap alagad dai man ini naging matriyumpo. An iba pa niyang mga pelikulang Telugu kan taon na idto na Chandamama, iyo an pinakainot niyang matriyumpong pelikula. An pinakainot niya pagganap sa pelikulang Tamil, an Pazhani nagluwas kan sumunod na taon, siring kan Bommalattam, matapos an haloy na paghalat bago ini maipaluwas. Kan sumunod na tao, nagkaigwa siya nin apat na pelikula. Saro sa mga ini - an pelikulang Telugu na Magadheera ni S. S. Rajamouli - nagin sarong dakulang pagkakataon para saiya, asin nagguno siya sa pagganap digdi nin nominasyon para sa Filmfare Award for Best Actress – Telugu.

An pinakainot na pagluwas ni Aggarwal kan 2010 sarong romantikong komedya, an Darling, na nagin matriyumpo sa takilya, asin nagtao saiya nin saro pang nominasyon sa Filmfare para sa Best Actress in Telugu. An iba pa niyang pelikula kan taon na ini — an Tamil thriller  na Naan Mahaan Alla asin saro pang romantikong komedyang Brindavanam - nagin matriyumpo kun sain an huri nagtao saiya nin CineMAA Award for Best Actress. Kan sumunod na taon, nagluwas siya sa Mr. Perfect, kun sain nagtao ini giraray nin nominasyon saiya para sa Filmfare for Best Actress in Telugu. Kan parehong taon, nagbalik siya sa Hindi cinema sa pelikulang Singham, sarong remake kan pelikulang Tamil kan 2010 na Singam. Huli kaini, nakaresibe siya nin nominasyon para Filmfare Award for Best Female Debut. An pagganap ni Aggarwal sa Thuppakki (2012) ni AR Murugadoss, nanggana siya nin CineMAA Award for Best Tamil Actress, asin an Govindudu Andarivadele (2014) nakaguno nin sarong nominasyon sa Filmfare for Best Telugu Actress.

Mga pelikula

Serye sa web

Notes

Toltolan 

Mga pilmograpiya